CELEX: 32013R1412
Language: et
Date: 2013-12-17 00:00:00
Title: Nõukogu määrus (EL) nr 1412/2013, 17. detsember 2013 , millega avatakse teatavate kalandustoodete importi Kanaari saartele hõlmavad autonoomsed liidu tariifikvoodid aastateks 2014–2020 ja sätestatakse nende haldamine

28.12.2013   
            
            
               ET
            
            
               Euroopa Liidu Teataja
            
            
               L 353/1
            
         
      NÕUKOGU MÄÄRUS (EL) nr 1412/2013,
   17. detsember 2013,
   millega avatakse teatavate kalandustoodete importi Kanaari saartele hõlmavad autonoomsed liidu tariifikvoodid aastateks 2014–2020 ja sätestatakse nende haldamine
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 349,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Parlamendi arvamust,
   võttes arvesse Euroopa Majandus- ja Sotsiaalkomitee arvamust,
   pärast konsulteerimist Regioonide Komiteega,
   toimides seadusandliku erimenetluse kohaselt
   ning arvestades järgmist:
   
               (1)
            
            
               Kanaari saarte erandlik geograafiline asend teatavate sisetarbimiseks hädavajalike kalandustoodete tarneallikate suhtes tekitab kõnealusele sektorile lisakulusid. Kõnealuseid Kanaari saarte isoleeritusest, kaugusest ja äärepoolseimast asukohast tingitud ebasoodsaid looduslikke tingimusi, mida on tunnustatud aluslepingu artiklis 349, saab korvata, muuhulgas peatades ajutiselt tollimaksude kohaldamise asjaomaste toodete impordile kolmandatest riikidest asjakohases mahus autonoomsete liidu tariifikvootide piires.
            
         
               (2)
            
            
               Nõukogu määrusega (EÜ) nr 645/2008 (1) avati teatavate kalandussaaduste importi Kanaari saartele hõlmavad autonoomsed ühenduse tariifikvoodid ajavahemikuks 1. jaanuarist 2007 kuni 31. detsembrini 2013 ning sätestati nende haldamine.
            
         
               (3)
            
            
               Hispaania ametiasutused esitasid 2010. aasta juulis ja 2012. aasta juunis aruande määruse (EÜ) nr 645/2008 artiklis 3 osutatud meetmete rakendamise kohta. Komisjon uuris nimetatud aruannete põhjal kõnealuste meetmete mõju.
            
         
               (4)
            
            
               Hispaania ametiasutuste esitatud aruanded hõlmasid teavet tariifikvootide kasutamise kohta ajavahemikul 2007–2011. Kõnealusest teabest nähtus, et keskmiselt kasutati kõnealusel ajavahemikul tariifikvoot järjekorranumbriga 09.2997 peaaegu täielikult ära, kuid tariifikvooti järjekorranumbriga 09.2651 ei ammendatud.
            
         
               (5)
            
            
               Kuna tariifikvoot järjekorranumbriga 09.2997 kasutati peaaegu täielikult ära ning tariifikvoodi järjekorranumbriga 09.2651 mittetäieliku kasutamise põhjuseks võivad olla ajutised välised tegurid, on asjakohane kehtestada tariifikvootide maht varasemaga samal tasemel.
            
         
               (6)
            
            
               Nõudluse järsk langus tariifikvoodi järjekorranumbriga 09.2651 alla kuuluvate toodete järele kohalikul turul, mis on põhjustatud majandus- ja finantskriisist tingitud rasketest majanduslikest tingimustest Kanaari saartel, võib selgitada nimetatud tariifikvoodi mittetäielikku kasutamist.
            
         
               (7)
            
            
               2012. aasta septembris palus Hispaania pikendada kooskõlas aluslepingu artikliga 349 liidu tariifikvootide kohaldamist teatavate kalandustoodete impordi suhtes Kanaari saartele.
            
         
               (8)
            
            
               Määruse (EÜ) nr 645/2008 kohaselt avatud tariifikvootide sarnased tariifikvoodid teatud toodete suhtes on õigustatud, sest need kataksid Kanaari saarte siseturu vajadused, tagades samas, et vähendatud maksumääraga impordivood liitu jäävad prognoositavaks ja selgelt eristatavaks.
            
         
               (9)
            
            
               Selleks et pakkuda ettevõtjatele pikaajalist perspektiivi saavutamaks niisugust majandustegevuse taset, mis muudab Kanaari saarte majandusliku ja sotsiaalse keskkonna stabiilseks, on asjakohane pikendada ühise tollitariifistiku autonoomsete tariifikvootide korra kohaldamist käesoleva määruse I lisas loetletud kaupade suhtes täiendavaks ajavahemikuks.
            
         
               (10)
            
            
               Siseturu terviklikkuse ja ühtsuse kahjustamise vältimiseks tuleks võtta meetmeid, mis tagavad, et kalandustooted, mille suhtes tollimaksud peatatakse, oleksid ette nähtud ainult Kanaari saarte siseturu jaoks.
            
         
               (11)
            
            
               Tuleks võtta meetmeid komisjoni korrapäraseks teavitamiseks kõnealuse impordi mahust, et ta saaks vajaduse korral astuda samme spekuleerimise või kaubandushäirete ärahoidmiseks.
            
         
               (12)
            
            
               Selleks et tagada käesoleva määruse ühetaolised rakendamistingimused, tuleks komisjonile anda rakendamisvolitused, mis võimaldavad komisjonil kaubandushäirete korral tollimaksude peatamise ajutiselt kehtetuks tunnistada. Neid volitusi tuleks teostada kooskõlas Euroopa Parlamendi ja nõukogu määrusega (EL) nr 182/2011 (2). Lõpliku otsuse selle kohta, kas tollimaksude peatamine tuleks jõusse jätta või lõplikult kehtetuks tunnistada, peaks tegema nõukogu kooskõlas aluslepingu artikliga 349 selle ajavahemiku jooksul, mil tollimaksude peatamine on komisjoni otsuse kohaselt ajutiselt kehtetuks tunnistatud.
            
         
               (13)
            
            
               Vastuvõetavad sätted peaksid tagama järjepidevuse määruses (EÜ) nr 645/2008 sätestatud meetmetega. Seetõttu on asjakohane kohaldada käesoleva määrusega ette nähtud meetmeid alates 1. jaanuarist 2014 kuni 31. detsembrini 2020,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Alates 1. jaanuarist 2014 kuni 31. detsembrini 2020 peatatakse täielikult ühise tollitariifistiku maksumäärade kohaldamine käesoleva määruse lisas loetletud kalandustoodete impordi suhtes Kanaari saartele kõnealuses lisas osutatud koguste puhul.
   2.   Lõikes 1 osutatud peatamist kohaldatakse üksnes Kanaari saarte siseturule ette nähtud toodete suhtes. Seda kohaldatakse ainult nende kalandustoodete suhtes, mis laaditakse laevalt või õhusõidukilt maha enne, kui Kanaari saarte tollile esitatakse vabasse ringlusse lubamise tollideklaratsioon.
   Artikkel 2
   Käesoleva määruse artiklis 1 osutatud tariifikvoote hallatakse kooskõlas komisjoni määruse (EMÜ) nr 2454/93 (3) artiklitega 308a ja 308b ning artikli 308c lõikega 1.
   Artikkel 3
   Komisjon vaatab artiklis 1 sätestatud meetmete mõju läbi 30. juuniks 2019 ning esitab tulemuste põhjal asjakohased ettepanekud ajavahemikuks pärast 31. detsembrit 2020.
   Artikkel 4
   1.   Kui komisjonil on põhjust arvata, et käesoleva määruse kohaselt sätestatud peatamine on konkreetse toote puhul kaasa toonud kaubandushäire, võib ta vastu võtta rakendusaktid, millega tunnistatakse peatamine ajutiselt kehtetuks kuni 12 kuuks. Nimetatud rakendusaktid võetakse vastu kooskõlas artikli 5 lõikes 2 osutatud kontrollimenetlusega.
   Nende toodete imporditollimaksude tasumine, mille puhul peatamine on ajutiselt kehtetuks tunnistatud, tagatakse tagatise abil ning asjaomaste toodete Kanaari saarte siseturul vabasse ringlusse lubamise tingimuseks on sellise tagatise esitamine.
   2.   Nõukogu võtab käesoleva artikli lõikes 1 osutatud maksimaalselt 12-kuulise ajavahemiku jooksul kooskõlas aluslepingu artikliga 349 vastu lõpliku otsuse selle kohta, kas tollimaksude peatamine jõusse jätta või lõplikult kehtetuks tunnistada. Kui peatamine lõplikult kehtetuks tunnistatakse, nõutakse ka tagatistega tagatud maksude summad lõplikult sisse.
   3.   Kui lõike 2 kohast lõplikku otsust ei tehta maksimaalselt 12-kuulise ajavahemiku jooksul, vabastatakse tagavad tagatised.
   Artikkel 5
   1.   Komisjoni abistab nõukogu määruse (EMÜ) nr 2913/92 (4) artikli 247a lõike 1 kohaselt asutatud tolliseadustiku komitee. Nimetatud komitee on komitee määruse (EL) nr 182/2011 tähenduses.
   2.   Käesolevale lõikele viitamisel kohaldatakse määruse (EL) nr 182/2011 artiklit 5.
   Artikkel 6
   Komisjon ja liikmesriikide tolliasutused teevad tihedat koostööd, et tagada käesoleva määruse kohaldamise nõuetekohane haldamine ja kontroll.
   Artikkel 7
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2014 kuni 31. detsembrini 2020.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2013
      
         
            Nõukogu nimel
         
         
            eesistuja
         
         L. LINKEVIČIUS
         
      
   
   
      (1)  Nõukogu 8. juuli 2008. aasta määrus (EÜ) nr 645/2008, millega avatakse teatavate kalandussaaduste importi Kanaari saartele hõlmavad autonoomsed ühenduse tariifikvoodid ja sätestatakse nende haldamine (ELT L 180, 9.7.2008, lk 1).
   
      (2)  Euroopa Parlamendi ja nõukogu 16. veebruari 2011. aasta määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).
   
      (3)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).
   
      (4)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Jrk-nr
               
               
                  CN-kood
               
               
                  Kirjeldus
               
               
                  Kvoodi maht
                  (tonnides)
               
               
                  Kvoodi tollimaksumäär (%)
               
            
                  09.2997
               
               
                  0303
               
               
                  Külmutatud kala, v.a kalafileed ja muu rubriigi 0304 kalaliha
               
               
                  15 000
               
               
                  0
               
            
                  0304
               
               
                  Kalafileed ja muu kalaliha (k.a kalahakkliha), värske, jahutatud või külmutatud
               
            
                  09.2651
               
               
                  0306
               
               
                  Vähid, puhastatud või puhastamata, elusad, värsked, jahutatud, külmutatud, kuivatatud, soolvees või soolatud; suitsutatud vähid, puhastatud või puhastamata, külm- või kuumsuitsutatud; vees või aurus keedetud vähid (puhastamata), olenemata sellest, kas jahutatud või jahutamata, külmutatud, kuivatatud, soolatud või soolvees; inimtoiduks kõlblik jahu ja graanulid vähkidest
               
               
                  15 000
               
               
                  0
               
            
                  0307
               
               
                  Molluskid, karbis või karbita, elusad, värsked, jahutatud, külmutatud, kuivatatud, soolvees või soolatud; suitsutatud molluskid, puhastatud või puhastamata, külm- või kuumsuitsutatud; inimtoiduks kõlblik pulber, jahu ja graanulid molluskitest
               
            
                   
               
               
                  0308
               
               
                  Muud veeselgrootud (v.a vähid ja molluskid), elusad, värsked, jahutatud, külmutatud, kuivatatud, soolatud või soolvees; suitsutatud veeselgrootud, v.a koorikloomad ja molluskid, külm- või kuumsuitsutatud; inimtoiduks kõlblik jahu, pulber ja graanulid veeselgrootutest, v.a vähkidest ja molluskitest